BEM โบรกแนะซื้อเป้า 10.80 บ. รับผู้โดยสาร MRT ม.ค. โตทะลัก 114% แตะ 3.7 แสนเที่ยว/วัน
BEM โบรกแนะซื้อเป้า 10.80 บาท รับผู้โดยสาร MRT ม.ค. โตทะลัก 114% แตะ 3.7 แสนเที่ยว/วัน จับตากำไรปี 65 โตเด่น 140% แตะ 2.4 พันล้านบาท
BEM โบรกแนะซื้อเป้า 10.80 บาท รับผู้โดยสาร MRT ม.ค.66 โตทะลัก 114% แตะ 3.7 แสนเที่ยว/วัน จับตากำไรปี 65 โตเด่น 140% แตะ 2.4 พันล้านบาท
15 ก.พ. 2566

บล.ดาโอ ระบุในบทวิเคราะห์วันนี้ (13 ก.พ.66) ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM แนะนำซื้อราคาเป้าหมาย 10.80 บาท BEM รายงานจำนวนผู้โดยสารรถไฟฟ้าเดือน ม.ค.66 อยู่ที่ 3.7 แสนเที่ยว/วัน โต 114% เทียบช่วงเดียวกันของปีก่อน และโต7% เทียบเดือนก่อนหน้าขณะที่ผู้ใช้ทางด่วนอยู่ที่ 1.1 ล้านเที่ยว/วัน โต 18% เทียบช่วงเดียวกันของปีก่อน,ลดลง 2% เทียบเดือนก่อนหน้า) (ที่มา: BEM)
โดยมองเป็นบวกจากผู้ใช้บริการเดือน ม.ค. ฟื้นตัวต่อเนื่องตามคาด แม้ผู้ใช้ทางด่วนจะกลับมาชะลอ 2% เทียบเดือนก่อนหน้า แต่โดยหลักเป็นผลจากฤดูกาล ขณะที่ผู้โดยสารรถไฟฟ้าฟื้นตัวแข็งแกร่งและแนวโน้มจะเร่งตัวขึ้นนับจากนี้ หนุนโดยการรับรู้ผลบวกเต็มที่จากการเปิดสายสีน้ำเงินเต็มวงและอานิสงส์จีนปลดล็อก กรุ๊ปทัวร์ตั้งแต่วันที่ 6 ก.พ. ซึ่งล่าสุดปริมาณผู้โดยสารรถไฟฟ้าเดือน ก.พ. ช่วง วันทำงานแตะระดับสูงถึง 4-4.5 แสนเที่ยว/วันแล้ว เทียบกับช่วงวันทำงานเดือน ม.ค. ที่ราว 4 แสนเที่ยว/วัน
ทั้งนี้คงกำไรสุทธิปี 65 ที่ 2.4 พันล้านบาท โต 140 % เทียบช่วงเดียวกันของปีก่อน และปี 66 อยู่ที่ 3.7 พันล้านบาท โต 51% เทียบช่วงเดียวกันของปีก่อน แต่มองว่าประมาณการมีโอกาสเห็น upside จากธุรกิจรถไฟฟ้า โดยประเมินผู้โดยสารรถไฟฟ้าที่สูงกว่าคาดทุกๆ10% จะเป็น upside กำไรปี 66 ราว 3-5%
สำหรับทิศทางไตรมาส 1/66 เบื้องต้นประเมินจะขยายตัวดี เทียบช่วงเดียวกันของปีก่อน และเทียบไตรมาสก่อนหน้า ตามการฟื้นตัวของภาค ท่องเที่ยว และค่าใช้จ่ายซ่อมบำรุงและค่าใช้จ่ายโบนัสที่อ่อนตัวลงตามฤดูกาล
โดยคงคำแนะนำ “ซื้อ” และราคาเป้าหมาย 10.80 บาท อิง SOTP โดยมี catalysts จาก 1) ภาคท่องเที่ยวมีโอกาสฟื้นเร็วกว่าคาดสูง, 2) การลงนาม สัญญาโครงการสายสีส้ม ซึ่งจะเป็น upside ราว 1-2 บาท/หุ้น, 3) สัญญา O&amp;M สายสีม่วงใต้คาดจะเริ่มเจรจาในครึ่งหลังปี 66, และ 4) ผลการทำ EIA โครงการ Double Deck คาดได้ข้อสรุปในปี 66